Chuo cha Mafunzo ya Kijeshi Monduli (kwa Kiingereza: Tanzania Military Academy; kifupi: TMA) ni chuo cha maafisa wa kijeshi kilichopo katika wilaya ya Monduli, mkoa wa Arusha nchini Tanzania. TMA ni moja kati ya taasisi muhimu inayotoa mafunzo ya jeshi. Chuo hicho kimekuwa kikitoa mafunzo ya kijeshi kwa maofisa toka nchi mbalimbali zinazoizunguka Tanzania. Chuo cha Mafunzo ya Kijeshi Monduli kilijengwa kwa msaada wa serikali ya Jamhuri ya Watu wa China na kufunguliwa rasmi na rais wa kwanza wa Tanzania Mwalimu Julius Nyerere mwaka 1976. Kwa mara ya kwanza chuo cha TMA kilikuwa kikijulikana kama Chuo cha Taifa cha Uongozi kabla ya kubadilishwa jina lake mwaka 1992 baada ya Tanzania kuingia katika mfumo wa vyama vingi. Kwa miaka mingi, chuo cha TMA kimekuwa kikitoa mafunzo kwa maafisa toka nchi za Kenya, Lesotho, Shelisheli, Afrika Kusini, Zambia na Uganda. Jakaya Kikwete, 1976 Katumba Wamala Elly Tumwine Joseph Semwanga Makongoro Nyerere Yusuf Makamba Venance Salvatory Mabeyo John Mutwa Images of the Tanzania Military Academy Military Parade at the TMA katika YouTube Nkwame, Marc. "Kikwete awards outstanding female army pilot", 15 July 2013. Retrieved on 19 November 2013.